KIVONAT 
Zalakaros Város Önkormányzata Képviselőtestületének 
Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendeletéből

Az önkormányzati vagyon feletti rendelkezések

Az Önkormányzat teljes vagyonának kezelésére, hasznosítására, gyarapítására és értékesítésére vonatkozó célkitűzéseket az Önkormányzat gazdasági programja tartalmazza.

8.§

/9/ A vagyonnal felelősen, rendeltetésszerűen, a kitűzött célt leginkább biztosító módon kell gazdálkodni. A Képviselőtestület a működéséhez szükséges vagyont rábízza a tulajdonában lévő gazdasági társaságokra és általa alapított intézményekre. E gazdálkodást a Képviselőtestület ellenőrzi. A gazdasági társaságok esetében a felügyelő bizottságok, intézmények esetében a jegyző közreműködésével.

---------------------------------------------

Rendelkezés az önkormányzati vagyonnal

20. §

/1/ Önkormányzati vagyon hasznosítására a Pénzügyi és Városfejlesztési Bizottság[footnoteRef:1] előzetes véleménye alapján lehet javaslatot tenni. [1:  Módosította a 15/2007.(VI.15) sz. ör. 1.§-a] 


/2/ 1.000.000,- Ft értékhatár alatt az Önkormányzati tulajdonú vagyontárgyakról a polgármester dönt, kivétel az ingatlan vagyontárgy.
Az ingatlanok, valamint az 1.000.000,- Ft feletti ingó egyéb vagyontárgyakról pedig minden esetben a Képviselőtestület jogosult dönteni.

/3/ Az /2/ bekezdésben meghatározott összeghatár feletti értékű ingókat és vagyoni értékű jogokat valamint ingatlanokat a Képviselőtestület jelöli ki eladásra, hasznosításra a hasznosítás módjának és pályáztatás induló árának megállapításával.


(4)[footnoteRef:2] Önkormányzati vagyont értékesíteni, a vagyon használatát, illetve a hasznosítás jogát átengedni (bruttó) 25[footnoteRef:3] millió Ft egyedi értékhatárt meghaladó vagyontárgyak, esetén csak nyilvános, indokolt esetben zártkörű versenyeztetési eljárás útján a legjobb ajánlatot tevő részére lehet.  [2:  Módosította  a 15/2007.(VI.15) sz. ör. 2.§a]  [3:  Módosította a 4/2008.(II.15) sz. ör.] 


(5)[footnoteRef:4] A képviselő-testület (bruttó) 25[footnoteRef:5] millió Ft egyedi értékhatár feletti vagyonhasznosítás esetében indokolt esetben dönthet a vagyontárgy zártkörű (meghívásos) versenyeztetéséről.  [4:  Megállapította a 15/2007.(VI.15). sz. ör. 2.§-a]  [5:  Módosította a 4/2008.(II.15) sz. ör. ] 

Zártkörű versenyeztetés az alábbi esetekben lehetséges: 
a) Az ingatlanon megvalósuló beruházás a város számára jelentős helyi adó bevételt biztosít; 
b) Az ingatlanon megvalósuló beruházás önkormányzati feladatellátás részét képezi, vagy az önkormányzat által is támogatott, kiemelt közszolgáltatást biztosít; 
c) Az ingatlan hasznosítása nyilvános pályáztatás keretében eredménytelen volt. 

(6)[footnoteRef:6]Az eljárásra egyebekben a nyilvános versenytárgyalás szabályai az irányadók. [6:   Megállapította a 15/2007.(VI.15). sz. ör. 2.§-a] 


-------------------------------------------------------
22.§
A pályázat

/1/ A vagyonhasznosítás módjai /ingatlan, vagyoni értékű jog eladás, bérbeadás, kezelés, használat esetén/ során a 18. §.kivételével pályázat, nyilvános árverés, nyilvános árverést követő egyedi ajánlat alapján dönt a Képviselőtestület.
Az egyedi ajánlat csak akkor fogadható el elsődlegesen, ha a költségvetésben és módosításaiban előre értékesítésre kijelölt az ingatlan, a vagyoni értékű jog bérbeadása, kezelése, használata.
A pályázati eljárás főszabályként nyilvános, zártkörű pályázatot a 20. §. /2/ és /3/ bekezdésében felhatalmazott jogosult elrendelni.

/2/ Zártkörű pályázatot kell tartani abban az esetben, ha a nyilvánosság nyomós közérdeket sértene. Elrendelhető akkor is, ha a teljesítésre csak meghatározott ajánlattevők alkalmasak.

23. §

A pályázat kiírása

/1/ A pályázat kiírása a Polgármesteri Hivatal feladatkörébe tartozik. A pályázat meghirdetése helyi, megyei napilapban, esetenként országos jellegű napilapban történik. Zártkörű pályáztatás esetén az érdekelt ajánlattevőket egyidejűleg és közvetlenül kell tájékoztatni.

/2/ A pályázati felhívásnak tartalmaznia kell különösen a pályázat tárgyának meghatározását, annak műszaki, jogi és egyéb feltételeivel együtt, az esetleges teljesítés helyét és legkésőbbi határidejét, ellenszolgáltatással kapcsolatos kikötéseket és feltételeket, az ajánlatok benyújtására, felbontási helyére és idejére, valamint a pályázati tárgyalásra vonatkozó időpontokat és szempontokat.
Amennyiben e pályázat a hirdetményben rövidített szöveggel jelenik meg, utalni kell arra, hogy a teljes szöveg kitől vehető át.

/3/ [footnoteRef:7] Az ajánlatok benyújtására vonatkozó időpontot a pályázati felhívásban úgy kell meghatározni, hogy a felhívás közzététele és az ajánlatok benyújtására vonatkozó időpontok között legalább 10 nap különbség legyen. [7:  Módosította a 22/2007.(X.30) számú ör. 1.§-a ] 


/4/ A kiíró pályázati felhívás visszavonását az ajánlatok benyújtására meghatározott időpontig teheti meg. A felhívás visszavonását a pályázat meghirdetésével azonos módon kell közzétenni.

/5/ A kiíró a felhívásban valamennyi ajánlattevőnek egyenlő esélyt köteles biztosítani.


24. §

A pályázati biztosíték és a pályázati ajánlat

/1/ A pályázaton való részvétel biztosíték adásához köthető, amelyet az ajánlat megküldésével egyidejűleg kell az ajánlattevőnek a kiíró rendelkezésére bocsátani.

/2/ A pályázati biztosíték a pályázatban meghirdetett értékesítési ár 10 %-a, de minimum 5 ezer Ft, amely összeg eredményes pályáztatás esetén a vételárba beszámít.


/3/ A biztosíték visszajár:

· a pályázati felhívás visszavonásától
· az ajánlatok érvénytelenségének, eredménytelenségének megállapításától
· az ajánlatok elbírálásától

számított 15 napon belül.

